ΓΡΑΠΤΗ ΕΡΩΤΗΣΗ E-3009/00

υποβολή: Monica Frassoni (Verts/ALE) προς την Επιτροπή

(26 Σεπτεμβρίου 2000)

Θέμα: Προγράμματα για την κατασκευή οικοδομών καιδατοκαλλιέργεια στην Μπόσα και Βιλανόβα Μοντελεόνε (Σαρδηνία)

Στο δήμο της Μπόσα (περιοχή Νουόρο), στην τοποθεσία Σαντ' Άμπα Ντρούκε και Τόρε Αρτζεντίνα, βρίσκονται σε εξέλιξη ιδιωτικές παρεμβάσεις τουριστικής χρήσης (χώροι στάθμευσης,πηρεσίες, κλπ.) και προβλέπονται περαιτέρω κατασκευές οικοδομών. Στο τμήμα της παραλίας, απέναντι από τις τοποθεσίες Μανάγκου και Κάνο Μαράρτζιου του αυτού δήμου βρίσκεται σε εξέλιξη η κατασκευή εγκαταστάσεων εντατικής ιχθυοκαλλιέργειας σε έκταση 30 εκταρίων. Έχει, εξάλλου,ποβληθεί και ένα άλλο σχέδιο τουριστικής και οικοδομικής εκμετάλλευσης 300 περίπου χιλιάδων κυβικών μέτρων το οποίο ενδιαφέρει την παραθαλάσσια τοποθεσία της Πολίνα, στην κοινότητα Βιλανόβα Μοντελεόνε (περιοχή Σάσαρι). Όλες αυτές οι παρεμβάσεις ενδιαφέρουν τις παραθαλάσσιες περιοχές μεταξύ Μπόσα και Αλγκέρο, μία από τις ελάχιστες της Μεσογείου που διατηρείται ακόμη αλώβητη και άγρια και χρησιμεύει ως τόπος όπου φωλιάζει ο γυπαετός (Gyps fulvus), ο οποίος προστατεύεται από τις οδηγίες 79/409/ΕΟΚ(1) για τα άγρια πτηνά και 92/43/ΕΟΚ(2) για τους βιότοπους. Ολόκληρο το εν λόγω

τμήμα της ακτής ανήκει στην τοποθεσία κοινοτικού ενδιαφέροντος Ενδοχώρα και παράκτια ζώνη μεταξύ Μπόσα, Κάπο Μαράρτζιου και Πόρτο Τανγκόνε (κώδικας ITB 000041) σύμφωνα με την οδηγία 92/43/ΕΚ(3) παράρτημα ΙΙ, σημείο 1, εδάφιο στ και σημείο 12, εδάφιο γ.

Γνωρίζει η Επιτροπή τα ανωτέρω; Ποια μέτρα σκοπεύει να λάβει η Επιτροπή για την προστασία της προαναφερόμενης τοποθεσίας κοινοτικού ενδιαφέροντος και ναποβάλει τα σχέδια που το αφορούν σε αξιολόγηση περιβαλλοντικών επιπτώσεων;

Μπορεί να αναφέρει η Επιτροπή εάν έχει εκδηλωθεί ενδιαφέρον για κοινοτικές χρηματοδοτήσεις για τον ανωτέρω βιότοπο και εάν τα προαναφερθέντα σχέδια ανοικοδόμησης καιδατοκαλλιέργειας δέχονται ή έχουν ζητήσει κοινοτικές χρηματοδοτήσεις;

Έχει η Επιτροπή την πρόθεση να κινήσει διαδικασία επί παραβάσει κατά της Ιταλίας λόγω μη εφαρμογής των οδηγιών 79/409/ΕΟΚ, 92/43/ΕΟΚ και 97/11/ΕΚ;

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 73 της 14.3.1997.

Απάντηση της κας Wallstrm εξ ονόματος της Επιτροπής

(15 Νοεμβρίου 2000)

Τα τουριστικά χωριά, οι τουριστικέςπηρεσίες και δομές, οι χώροι στάθμευσης αυτοκινήτων και οι μονάδες εντατικής ιχθυοκαλλιέργειας καλύπτονται από το παράρτημα II της οδηγίας 97/11/ΕΚ της 3ης Μαρτίου 1997 η οποία τροποποίησε την οδηγία 85/337/ΕΟΚ της 27ης Ιουνίου 1985, σχετικά με την εκτίμηση των επιπτώσεων ορισμένων και δημοσίων έργων στο περιβάλλον(1).

Η οδηγία ορίζει (Άρθρο 4, παράγραφος 2) ότι:πό την επιφύλαξη του άρθρου 2 παράγραφος 3 για έργα που περιλαμβάνονται στο παράρτημα ΙΙ, τα κράτη μέλη ορίζουν (α) μετά από κατά περίπτωσιν εξέταση, ή (β) με όρια ή κριτήρια που ορίζουν τα κράτη μέλη, κατά πόσον το έργοπόκειται σε εκτίμηση των περιβαλλοντικών επιπτώσεων, σύμφωνα με τα άρθρα 5 έως 10. Τα κράτη μέλη δύνανται να αποφασίζουν την εφαρμογή των διαδικασιώνπό (α) ήπό (β).

Ο τόπος ITB000041 Entroterra e zona costiera tra Bosa, Capo Marrargiu e Porto Tangone αποτελεί προτεινόμενο τόπο κοινοτικής σημασίας δυνάμει της οδηγίας 92/43/ΕΟΚ της 21ης Μαΐου 1992 σχετικά με την διατήρηση των φυσικών οικοτόπων (ενδιαιτημάτων) και της άγριας πανίδας και χλωρίδας και αποτελεί, επίσης, μία από τις σημαντικές περιοχές πτηνών στην τρέχουσα επί παραβάσει διαδικασία κατά της Ιταλίας για ανεπαρκή χαρακτηρισμό ζωνών ειδικής προστασίας (ΖΕΠ) βάσει της οδηγίας 79/409/ΕΟΚ του Συμβουλίου της 2 Μαΐου 1979 περί της διατηρήσεως των αγρίων πτηνών.

Οι τόποι που αξίζουν χαρακτηρισμό βάσει της οδηγίας 79/409/ΕΟΚ πρέπει να αντιμετωπίζονται κατά τον ίδιο τρόπο, ανεξαρτήτως του κατά πόσον έχουν επισήμως ταξινομηθεί. Ως εκ τούτου, η Επιτροπή θεωρεί ότι οι διατάξεις του άρθρου 6 παράγραφοι 2, 3 και 4 της οδηγίας 92/43/ΕΟΚ, οι οποίεςποκατέστησαν τις διατάξεις του άρθρου 4 παράγραφος 4 πρώτη φράση της οδηγίας 79/409/ΕΟΚ, εφαρμόζονται στις ΖΕΠ ή σε τόπους που θα έπρεπε να χαρακτηριστούν ως ΖΕΠ, από την ημερομηνία εφαρμογής της οδηγίας 92/43/ΕΟΚ. Ως εκ τούτου, κάθε σχέδιο ή έργο το οποίο ενδέχεται να έχει σημαντικές επιπτώσεις στον τόπον πρέπει ναπόκειται σε πλήρη εφαρμογή του προαναφερθέντος άρθρου.

Στην προκείμενη περίπτωση, μη έχοντας γνώση της κατάστασης την οποία περιγράφει το Αξιότιμο Μέλος του Κοινοβουλίου, η Επιτροπή θα λάβει τα κατάλληλα μέτρα για την συγκέντρωση λεπτομερών πληροφοριών σχετικά, καθώς και για την τήρηση της κοινοτικής νομοθεσίας.

Τα έργα στα οποία αναφέρεται το Αξιότιμο Μέλος του Κοινοβουλίου δεν αποτελούν το αντικείμενο συγχρηματοδότησης από τα διαρθρωτικά ταμεία.

(1) ΕΕ L 175 της 5.7.1985.